Projektikonkursile võib esitada projekte, mis tutvustavad teadustegevust laiemale avalikkusele, populariseerivad teadust ja teadlaste tööd ning äratavad huvi teadlase elukutse vastu. "Teaduse populariseerimine on oluline selleks, et eeskätt noortele öelda: kuigi teadlase elukutse pole lihtne, on see üks huvitavamaid ameteid, mida valida," rääkis Haridus- ja Teadusministeeriumi asekantsler Andres Koppel.  Näiteks toetatakse projektikonkursi käigus õppevahendite koostamist ning näituste, konkursside ja konverentside korraldamist. Heakskiitva rahastusotsuse saanud projektid selguvad juuni alguses.